"Gareng ga mekgwa e e dirisitsweng go tsaya tshwetso ka ga se go nnile le tse di latelang:• tlhokego ya lebelo mo phetolelong go dijithale, segolo bogolo go ntsha motseletsele wa makhubu a radio• go netefatsa gore ketleetso ya puso e dirisiwa ka tsela e e nang le mosola• go itlhaganedisa intaseteri ya selegae ya didiriswa tsa eleketeroniki le go tlhola ditiro• go tswela mosola bagwebipotlana ba ba sa ntseng ba tlhagelela ka magetla• go fokotsa kgonagalo ya gore mmaraka wa Aforika Borwa o tlale ka di-STB tsa tlhwatlhwatlase tse di sa direng sentle• go sireletsa dikgatlhegelo tsa SABC• go akanyetsa ka bosisi diphetogo tsa ka bonako mo lephateng la kgaso le la ICT ka bojotlhe• go fokotsa selekano sa tiriso e e feteletseng le go rotloetsa kgaisano ka go tlhola tšhono ya batsayakarolo ba bašwa mo mmarakeng wa thelebišene e e duelelwang kwa ntle ga go ungwelwa ka tsela e e sa lekalekaneng mo ketleetsong ya Puso• go fokotsa kgonagalo ya ditatofatso go tswa mo bagasing le bagwebipotlana tse di ka diegisang tirego ya phetolelo."